**Rogaland SV krever bedre beskyttelse av lengeværende asylbarn!**

[«Jeg har ikke pustet der. Mitt hjem er her»](http://www.h-avis.no/flyktninger/nyheter/haugesund/jeg-har-ikke-pustet-der-mitt-hjem-er-her/s/5-62-143450) - var overskriften i Haugesund avis en novemberdag i 2015. Artikkelen refererte til rettsaken mellom norske myndigheter og familien Alinejad fra Haugesund. Nawjin (9) og Hawjin (11) har aldri vært i Iran og snakker ikke engang språket. De er Haugesundere som går på Solvang skole, spiller fotball og fiolin, men som norske myndigheter vil sende til et helt ukjent land. I desember 2015 valgte Tingretten å opprettholde UNEs vedtak om avslag med begrunnelse i innvandringsregulerende hensyn*.*

[«Barn som slår rot i Norge får bli»](http://www.dagbladet.no/2016/01/19/nyheter/innenriks/politikk/samfunn/asylbarnavtalen/42798692/) var en av overskriftene i Dagbladet i 19.januar 2016.

Artikkelen avbilder fornøyde partiledere fra Frp, Høyre, Venstre og Krf, som konstaterer at den nye forskriftsbestemmelsen med sterkere vektlegging av barns tilknytning til Norge,virker. I følge en evaluering gjort av Utlendingsnemda (UNE) er 82 prosent av sakene med lengeværende asylbarn omgjort etter at denne forskriftsendringen trådte i kraft i desember 2014. Statsminister Erna Solberg**uttaler at denne oppmykingen i behandlinger av lengeværende asylbarn skal gjelde fortsatt, tross innstramminger i asylpolitikken.**

*-Hvis barn blir lenge i Norge, skal de få vurdert sin sak ut fra tilknytning, sier Statsministeren.*

Noen dager senere blir bildet et annet, da norsk organisasjon for asylsøkere (NOAS) legger frem et [notat](http://www.noas.no/utlendingsnemnda-ivaretar-ikke-lengevaerende-barns-rettigheter/) om UNEs*egentlige* praksis ovenfor lengeværende asylbarn.

Ikke bare er tallene feil for i følge NOAS er langt færre enn 80 % av sakene omgjort. Men NOAS peker også på svært alvorlige problemstillinger i sin gjennomgang av UNEspraksis;

* Barn blir ikke hørt (kun i ni av 104 saker fikk barna forklare seg)
* Lengeværende barn opplever store rettssikkerhetsproblemer
* UNE stiller strengere krav til barns tilknytning enn det regelverket gir anvisning på
* UNE overdriver innvandringsregulerende hensyn
* Innvandringsregulerende hensyn trumfer svært sterk tilknytning,.

Rogaland SV mener at det er åpenbart atforskriftenog tolkningenav denne fremdeles ikke fungerer. Prinsippet om barns beste blir fortsatt ikke tilstrekkelig vektlagt i praksis. Og praksisen er strid med internasjonale konvensjoner.

Hawjin, Nawjin, Neda, Naher, Dimer, Zoher og mange andre barn som har slått rot i Norge, lurer nok fortsatt på hvorfor ikke asylavtalen gjelder for dem.

Vi kan ikke være vitne til at internasjonale konvensjoner blir overprøvd av innvandringsregulerende hensynsløshet.

**Rogaland SV krever at regjeringen og støttepartiene svarer opp. Vi krever at det gjøres en grundig evaluering og vurdering av myndighetenes faktiske praksis ovenfor lengeværende asylbarn. Vi krever et regelverk og en praksis som er i tråd med FNs barnekonvensjon og som tar barns beste og barns behov på alvor! Vi mener i tillegg at Norge snarest må ratifisere den nyetilleggsprotokollen til barnekonvensjonen (individklageordningen) som gir barn klagerett direkte til FN.**

Årsmøte i Rogaland SV, 27.februar 2016